KLASA: 026-02/19-001/438
URBROJ: 251-06-11-5-19-2


Z A P I S N I K
40. sjednice Vijeća Gradske četvrti Gornja Dubrava, održane 14. prosinca 2019. 
u "Gradu mladih“, Zagreb, Aleja hrvatske mladeži 19 s početkom u 17,00


NAZOČNI ČLANOVI VIJEĆA:
1. DAVOR GABUD
1. FRANJO JEDNOBRKOVIĆ
1. NEDA KOVAČEVIĆ
1. DARKO MAJPRUZ
1. NEVEN MIKŠA
1. FRANJO NOVOSEL
1. DAMIR ONIŠKO
1. ŽELJKO PASARIĆEK
1. DOMAGOJ PRICA
1. ILIJA SLIŠKO
1. ROBERT TUKAČ
1. NINOSLAV VRANJEŠ
1. IVAN VARAT
1. STEVO ŽIVČIĆ
1. JOSIP BANDUR
1. MIROSLAV KOŽUL
1. ANDREJA MARCETIĆ
1. AVNI OSMANI
1. SVJETLANA PALIĆ

OSTALI NAZOČNI:
- Helena Duspara, dipl. iur. voditeljica Područnog odsjeka Gornja Dubrava
- Mislav Blaić, vježbenik

Predsjednik utvrđuje prisutnost 19 od 19 članova Vijeća, što znači da Vijeće može pravovaljano odlučivati.

Predsjednik podsjeća članove Vijeća da su uz poziv primili zapisnik 39. sjednice. Pita ima li primjedbi na navedeni zapisnik. 

Budući se više nitko ne javlja za riječ, zapisnik 39. sjednice  jednoglasno je prihvaćen. 

Predsjednik predlaže dnevni red kao u pozivu uz četrnaest dopunskih točki. 







DOPUNA DNEVNOG REDA


1. Zaključak o izmjeni Financijskog plana Gradske četvrti Gornja Dubrava za 2019.
1. Prijedlog zaključka o dodjeli priznanja i zahvalnica klubovima koji rade s djecom i mladima na području Gradske četvrti Gornja Dubrava
1. Prijedlog zaključka o prijedlogu za postavljanje reciklažnog dvorišta na k.č.br. 2773/5 i 2773/4 k.o. Dubrava
1. Prijedlog zaključka o prijedlogu za postavljanje reciklažnog dvorišta na k.č.br. 4499 i k.č.br. 4504 k.o. Dubrava
1. Prijedlog zaključka o Prijedlogu Plana lokacija za dodjelu javnih površina za postavljanje reklama i reklamnih panoa namijenjenih za komercijalno oglašavanje
1. Prijedlog zaključka o prijedlogu davanja na upravljanje klizališta Ledena bajka
1. Prijedlog zaključka o provedbi katastarske izmjere katastarske općine Čučerje
1. Prijedlog zaključka o prijedlogu za uvrštavanje u Fond imena naziva Kosica
1. Prijedlog zaključka o davanju mišljenja na zahtjev Nadice Glavice
1. Prijedlog zaključka o prijedlogu za postavljanje podzemnih spremnika za miješani komunalni otpad, papir i plastiku kod Doma zdravlja Zagreb – Istok
1. Prijedlog zaključka o prijedlogu za zamjenu dotrajalog vodoopskrbnog cjevovoda duž Čučerske ceste
1. Prijedlog zaključka o prijedlogu za poboljšanje sigurnosti u prometu na području Gradske četvrti Gornja Dubrava
1. Prijedlog zaključka o prijedlogu uspostave nove regulacije prometa na križanju Novačke ulice i Ulice Rudolfa Kolaka i uspostave jednosmjernog prometa u dijelu Laške ulice
1. Prijedlog zaključka o prijedlogu za postavljanje uspornika prometa u Šašinovečkoj ulici



Predsjednik pita ima li primjedbi na dnevni red ili drugačijih prijedloga.

Budući da se nitko ne javlja za riječ, predsjednik daje na prihvaćanje predloženi dnevni red.

Vijeće jednoglasno donosi:      


DNEVNI RED


1. Zaključak o izmjeni Financijskog plana Gradske četvrti Gornja Dubrava za 2019.
1. Prijedlog zaključka o dodjeli priznanja i zahvalnica klubovima koji rade s djecom i mladima na području Gradske četvrti Gornja Dubrava
1. Prijedlog zaključka o prijedlogu za postavljanje reciklažnog dvorišta na k.č.br. 2773/5 i 2773/4 k.o. Dubrava
1. Prijedlog zaključka o prijedlogu za postavljanje reciklažnog dvorišta na k.č.br. 4499 i k.č.br. 4504 k.o. Dubrava
1. Prijedlog zaključka o Prijedlogu Plana lokacija za dodjelu javnih površina za postavljanje reklama i reklamnih panoa namijenjenih za komercijalno oglašavanje
1. Prijedlog zaključka o prijedlogu davanja na upravljanje klizališta Ledena bajka
1. Prijedlog zaključka o provedbi katastarske izmjere katastarske općine Čučerje
1. Prijedlog zaključka o prijedlogu za uvrštavanje u Fond imena naziva Kosica
1. Prijedlog zaključka o davanju mišljenja na zahtjev Nadice Glavice za prenamjenu zemljišta
1. Prijedlog zaključka o prijedlogu za postavljanje podzemnih spremnika za miješani komunalni otpad, papir i plastiku kod Doma zdravlja Zagreb – Istok
1. Prijedlog zaključka o prijedlogu za zamjenu dotrajalog vodoopskrbnog cjevovoda duž Čučerske ceste
1. Prijedlog zaključka za dogradnju vodoopskrbne mreže u Molvanskoj ulici
1. Prijedlog zaključka o prijedlogu za poboljšanje sigurnosti u prometu na području Gradske četvrti Gornja Dubrava
1. Prijedlog zaključka o prijedlogu uspostave nove regulacije prometa na križanju Novačke ulice i Ulice Rudolfa Kolaka i uspostave jednosmjernog prometa u dijelu Laške ulice
1. Prijedlog zaključka o prijedlogu za postavljanje uspornika prometa u Šašinovečkoj ulici
1. Prijedlog zaključka o davanju mišljenja na zahtjev Marine Ljubičić za dostavu pitke vode cisternama
1. Pitanja, prijedlozi i obavijesti



Ad 1. Zaključak o izmjeni Financijskog plana Gradske četvrti Gornja Dubrava za 2019.

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi

ZAKLJUČAK
o izmjeni Financijskog plana Gradske četvrti Gornja Dubrava za 2019.

(Zaključak se nalazi u privitku ovog zapisnika i njegov je sastavni dio)



Ad 2. Prijedlog zaključka o dodjeli priznanja i zahvalnica klubovima koji rade s djecom i mladima na području Gradske četvrti Gornja Dubrava

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi




Z A K LJ U Č A K
o dodjeli priznanja i zahvalnica klubovima koji rade s djecom i mladima 
na području Gradske četvrti Gornja Dubrava


Klubovima i njihovim djelatnicima za hvalevrijedan i društveno koristan rad s djecom i mladeži na području Gradske četvrti Gornja Dubrava u 2019. bit će dodijeljena priznanja i zahvalnice.



Ad 3. Prijedlog zaključka o prijedlogu za postavljanje reciklažnog dvorišta na k.č.br. 2773/5 i 2773/4 k.o. Dubrava

Predsjednik pojašnjava  prijedlog. Otvara raspravu.

U raspravi sudjeluju: R. Tukač, D. Majpruz, S. Živčić, F. Jednobrković, I. Sliško i predsjednik.

Budući se nitko više ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za postavljanje reciklažnog dvorišta
 na k.č.br. 2773/5 i 2773/4 k.o. Dubrava


1. Razmotrena je inicijativa o postavljanju reciklažnog dvorišta u Ulici Milovana Gavazzija na k.č.br. 2773/5 i 2773/4 obje k.o. Dubrava.
 
1. Na temelju prethodno utvrđenog mišljenja Vijeća Mjesnog odbora Studentski grad prijedlog se smatra neprihvatljivim.

1. Ovaj zaključak dostavlja se Gradskom uredu za mjesnu samoupravu. 



Ad 4. Prijedlog zaključka o prijedlogu za postavljanje reciklažnog dvorišta na k.č.br. 4499 i k.č.br. 4504 k.o. Dubrava

Predsjednik pojašnjava  prijedlog. Otvara raspravu.

U raspravi sudjeluju: I. Sliško, I. Varat i predsjednik.

Budući se nitko više ne javlja za riječ, Vijeće na prijedlog predsjednika jednoglasno donosi





Z A K L J U Č A K
 o prijedlogu za postavljanje reciklažnog dvorišta
na k.č.br. 4499 i k.č.br. 4504 k.o. Dubrava


1. Razmotrena je inicijativa o postavljanju reciklažnog dvorišta u Bulinačkoj ulici na zemljištu oznake k.č.br. 4499 i k.č.br. 4504 obje k.o. Dubrava.
 
1. Nakon prethodno utvrđenog mišljenja Vijeća Mjesnog odbora Dubec uslijedit će očitovanje Vijeća Gradske četvrti Gornja Dubrava.

1. Ovaj zaključak dostavlja se Gradskom uredu za mjesnu samoupravu. 



Ad 5. Prijedlog zaključka o Prijedlogu Plana lokacija za dodjelu javnih površina za postavljanje reklama i reklamnih panoa namijenjenih za komercijalno oglašavanje

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi


Z A K LJ U Č A K
o Prijedlogu plana lokacija za dodjelu javnih površina za postavljanje
reklama i reklamnih panoa namijenjenih za komercijalno oglašavanje


1. Razmotren je Prijedlog plana lokacija za dodjelu javnih površina za postavljanje reklama i reklamnih panoa namijenjenih za komercijalno oglašavanje.

1. Navedeni prijedlog Plana lokacija za dodjelu javnih površina za postavljanje reklama i reklamnih panoa namijenjenih za komercijalno oglašavanje prihvaća se bez primjedbi.

1. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove.



Ad 6. Prijedlog zaključka o prijedlogu davanja na upravljanje klizališta Ledena bajka

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi




ZAKLJUČAK
o prijedlogu davanja na upravljanje klizališta Ledena bajka


1. Vijeće je putem Plana komunalnih aktivnosti u 2019. uredilo klizalište pod nazivom  Ledena bajka na Sportsko rekreacijskom centru Grana - Klaka.

1. Predlaže se da se navedeno klizalište preda na upravljanje Nogometnom klubu Dubrava Tim Kabel, Aleja Blaža Jurišića 2.

1. Ovaj zaključak dostavlja se Gradskom uredu za sport i mlade.



Ad 7. Prijedlog zaključka o provedbi katastarske izmjere katastarske općine Čučerje

Predsjednik pojašnjava  prijedlog. Otvara raspravu.

U raspravi sudjeluju: D. Gabud i predsjednik.

Budući se nitko više ne javlja za riječ, Vijeće na prijedlog predsjednika jednoglasno donosi


Z A K LJ U Č A K
o provedbi katastarske izmjere katastarske općine Čučerje

Prema usmenom saznanju održavanje provedbe katastarske izmjere za katastarsku općinu Čučerje planirano je na području Mjesnog odbora Špansko.
Predlaže se da se navedena izmjera provede na lokaciji bližoj Gradskoj četvrti Gornja Dubrava.
Gradskom uredu za katastar i geodetske poslove bila je predložena i ponovno predlažemo na korištenje i dvoranu „A/B“ u zgradi Područnog ureda Gradske uprave, Dubrava 49.



Ad 8. Prijedlog zaključka o prijedlogu za uvrštavanje u Fond imena naziva Kosica

Predsjednik pojašnjava  prijedlog. Otvara raspravu.

U raspravi sudjeluju: I. Sliško, Z. Kožul, F. Jednobrković, A. Marcetić i predsjednik.

Budući se nitko više ne javlja za riječ, Vijeće na prijedlog predsjednika jednoglasno donosi







Z A K L J U Č A K
 o prijedlogu za uvrštavanje u Fond imena


1. Razmotren je prijedlog Vijeća Mjesnog odbora Novoselec da se naziv Kosica uvrsti u Fond imena Odbora za imenovanje naselja, ulica i trgova Gradske skupštine Grada Zagreba.
 
1. Traži se podrobnije objašnjenje Vijeća Mjesnog odbora Novoselec za navedeno u točki I. ovog Zaključka.



Ad 9. Prijedlog zaključka o davanju mišljenja na zahtjev Nadice Glavice za prenamjenu zemljišta

Predsjednik pojašnjava  prijedlog. Otvara raspravu.

U raspravi sudjeluju: F. Jednobrković i predsjednik.

Budući se nitko više ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o davanju mišljenja na zahtjev Nadice Glavice za prenamjenu zemljišta


1. Razmotren je prijedlog Nadice Glavice za prenamjenu zemljišta oznake k.č.br. 3804, k.č.br. 3807, k.č.br. 3808, k.č.br. 3811, k.č.br. 3814, k.č.br. 3815, k.č.br. 3816, k.č.br. 3810 i k.č.br. 3818 sve k.o. Granešina nova iz zelene zone (Z) u stambenu namjenu (S).
 
1. Navedeni prijedlog smatra se prihvatljivim.

1. Ovaj zaključak dostavlja se Gradskom uredu za strategijsko planiranje i razvoj Grada.



Ad 10. Prijedlog zaključka o prijedlogu za postavljanje podzemnih spremnika za miješani komunalni otpad, papir i plastiku kod Doma zdravlja Zagreb – Istok

Predsjednik pojašnjava  prijedlog. Otvara raspravu.

U raspravi sudjeluju: F. Jednobrković, N. Vranješ i predsjednik.

Budući se nitko više ne javlja za riječ, Vijeće na prijedlog predsjednika jednoglasno donosi





Z A K L J U Č A K
 o prijedlogu za postavljanje podzemnih spremnika za otpad 
kod Doma zdravlja Zagreb - Istok 


1. Razmotren je prijedlog Doma zdravlja Zagreb – Istok, Zagreb, Ulica Lavoslava Švarca 20, vezano za postavljanje podzemnih spremnika za otpad za zdravstveni objekt na lokaciji Zagreb, Grižanska ulica 4.

1. Vijeće smatra da je se za prirodu otpada koji se proizvodi u Domu zdravlja potrebno obratiti Ministarstvu zaštite okoliša i energetike te Hrvatskoj agenciji za okoliš i prirodu.




Ad 11. Prijedlog zaključka o prijedlogu za zamjenu dotrajalog vodoopskrbnog cjevovoda duž Čučerske ceste

Predsjednik pojašnjava  prijedlog. Otvara raspravu.

U raspravi sudjeluju: D. Gabud, D. Majpruz, I. Sliško i predsjednik.

Budući se nitko više ne javlja za riječ, Vijeće na prijedlog predsjednika jednoglasno donosi


Z A K LJ U Č A K
o prijedlogu za zamjenu dotrajalog vodoopskrbnog cjevovoda 
duž Čučerske ceste


1. Razmotrena je hitna potreba zamjene dotrajalog vodoopskrbnog cjevovoda duž cijele Čučerske ceste.

1. Temeljem Zaključka Vijeća Mjesnog odbora Dankovec i učestalih vijećničkih pitanja predlaže se rekonstrukcija navedenog cjevovoda radi sprječavanja nastanka prometnih nesreća te materijalnih šteta.

1. Ovaj zaključak dostavlja se Vodoopskrbi i odvodnji d.o.o. na daljnje postupanje.




Ad 12. Prijedlog zaključka za dogradnju vodoopskrbne mreže u Molvanskoj ulici

Predsjednik pojašnjava  prijedlog. Otvara raspravu.

U raspravi sudjeluju: F. Jednobrković i predsjednik.

Budući se nitko više ne javlja za riječ, Vijeće na prijedlog predsjednika jednoglasno donosi


Z A K LJ U Č A K
o prijedlogu za gradnju vodoopskrbnog cjevovoda 
u Molvanskoj ulici od kbr. 14 do ulice Klin


1. Razmotrena je potreba gradnje vodoopskrbnog cjevovoda  u Molvanskoj ulici od kbr. 10 do ulice Klin.

1. Temeljem Zaključka Vijeća Mjesnog odbora Poljanice od 27. studenoga 2019. predlaže se gradnja navedenog cjevovoda.

1. Ovaj zaključak dostavlja se Vodoopskrbi i odvodnji d.o.o. na daljnje postupanje.




Ad 13. Prijedlog zaključka o prijedlogu za poboljšanje sigurnosti u prometu na području Gradske četvrti Gornja Dubrava

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi


Z A K LJ U Č A K
o prijedlogu za poboljšanje sigurnosti u prometu 
na području Gradske četvrti Gornja Dubrava


1. Razmotreno je stanje sigurnosti sudionika u prometu na području Gradske četvrti Gornja Dubrava s posebnim osvrtom na sigurnost pješaka, djece i učenika na putu do škole, a obzirom na nedavno stradavanje djeteta na pješačkom prijelazu u Lovrakovoj ulici.

1. Radi povećanja sigurnosti kretanja u prometu, prije svih djece i učenika, predlaže se pojačanje nadzora prometa, kao i postavljanje dodatne prometne signalizacije (trepćuća svjetla itd.) s ciljem što boljeg uočavanja pješaka u prometu.

1. Predlaže se održavanje očevida u Lovrakovoj ulici radi pronalaženja optimalnih rješenja kojima bi se podigla sigurnost sudionika u prometu na najkritičnijim točkama gdje postoji opasnost od prometnih nezgoda i stradavanja pješaka.

1. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, istom Uredu Odjelu za prometno redarstvo i III. Policijska postaja Zagreb, PP Dubrava.
Ad 14. Prijedlog zaključka o prijedlogu uspostave nove regulacije prometa na križanju Novačke ulice i Ulice Rudolfa Kolaka i uspostave jednosmjernog prometa u dijelu Laške ulice

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu uspostave nove regulacije prometa na križanju Novačke ulice i 
Ulice Rudolfa Kolaka i uspostave jednosmjernog prometa u dijelu Laške ulice


1. Razmotren je prijedlog Vijeća Mjesnog odbora Gornja Dubrava o uspostavi nove regulacije prometa na križanju Novačke ulice i Ulice Rudolfa Kolaka na način da se iz Novačke ulice može skrenuti u Ulicu Rudolfa Kolaka lijevo u smjeru istoka.
 
1. Predlaže se uspostava jednosmjernog prometa u dijelu Laške ulice od Oporovečke ulice do spoja s Dravskom ulicom u smjeru sjevera.

1. Ovaj zaključak dostavlja se Sektoru za promet, Gradskog ureda za prostorno uređenje, izgradnju Grada, graditeljstvo, komunalne poslove i promet na daljnje postupanje.




Ad 15. Prijedlog zaključka o prijedlogu za postavljanje uspornika prometa u Šašinovečkoj ulici

Predsjednik pojašnjava  prijedlog. Otvara raspravu.

Budući da se nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za postavljanje uspornika prometa u Šašinovečkoj ulici 


1. Razmotren je prijedlog Vijeća Mjesnog odbora Gornja Dubrava o potrebi za postavljanjem uspornika prometa u Šašinovečkoj ulici na zahtjev građana zbog gradnje dječjeg vrtića u neposrednoj blizini.

1. Navedeni prijedlog bit će razmatran nakon izgradnje predmetnog dječjeg vrtića.



Ad 16. Prijedlog zaključka o davanju mišljenja na zahtjev Marine Ljubičić za dostavu pitke vode cisternama

Predsjednik pojašnjava  prijedlog. Otvara raspravu.

U raspravi sudjeluju: D. Gabud i predsjednik.

Budući se nitko više ne javlja za riječ, Vijeće na prijedlog predsjednika jednoglasno donosi


Z A K LJ U Č A K
o davanju mišljenja na zahtjev za dostavu pitke vode cisternama


1. Razmotren je zahtjev Marina Ljubičića iz Zagreba, Branovečka cesta kbr. 364 B, u kojem traži dovoz 5m3 pitke vode mjesečno neophodne za obavljanje osnovnih životnih potreba.

1. Na temelju prethodnog izvida terena od strane Povjerenstva za obilazak kućanstava podnositelja zahtjeva za dovoz neophodne količine pitke vode, daje se pozitivno mišljenje o traženom.

1. Ovaj Zaključak dostavlja se Gradskom uredu za mjesnu samoupravu na daljnje postupanje. 

Ad 17. Pitanja, prijedlozi i obavijesti

F. Jednobrković obavještava da je orezano granje u ulici Klin.

S. Živčić obavještava da u Ulici Zvonimira Ljevakovića nije počišćena niti maknuta nasipana zemlja.

A. Marcetić obavještava da je u humanitarnoj akciji „ Djeca djeci “ prikupljeno 2.000,00 kn koja će se proslijediti za kuću „ Emaus „

Predsjednik izvještava o aktualnostima i događanjima vezano za Gradsku četvrt Gornja Dubrava u proteklom razdoblju i poziva članove Vijeća na dodjelu zahvalnica sportskim klubovima koji djeluju na području Gradske četvrti Gornja i Donja Dubrava za postignute rezultate i rad s mladima, u petak, 27. prosinca 2019. s početkom u 19,00 sati u Športskoj dvorani Dubrava, Ulica Gjure Prejca 2.


Dovršeno: 19,35 sati
Sastavila:                                                                                         Predsjednik
Helena Duspara, dipl. iur.                                                       Vijeća Gradske četvrti
                                                                                         Gornja Dubrava

